Uhakiki wa kigogo

UHAKIKI WA KIGOGO CHA PAULINE KEYA  

Kitabu hiki kinaanza na  wachongaji watatu, Boza, Kombe na Sudi wakiwa katika soko la chapakazi wakiendeleza shughuli ya kila siku ya uchongaji vinyago. Boza anaonekana kutema tema mate ovyo huku akiangalia kijirununu chake naye Sudi anakula embe. Uchafuzi wa mazingira katika soko uko bayana kwa sababu povu jeupe linaonekana na uvundo upo sokoni. Ashua, mkewe Sudi anawaletea chai na mahamri matatu, Sudi anafungulia kijiredio cha simu ambapo matangazo ya kufungwa kwa soko kwa muda wa mwezi unatolewa. Boza na Kombe wanaonekana kuunga mkono tangaza hilo bila kujua watakachokula na mahitaji yao watakavyoyakimu kwa muda huo. 

Majoka, ambaye ni kiongozi wa jimbo hili la Sagamoyo, amemchukuwa binamuye, Mzee Kenga, na kumfanya mshauri wake. Kenga, ambaye anawatembelea wachongaji hawa watatu, anaonekana kuwa fisadi kwani anamlazimisha fudi ambaye amekataa kuchonga kinyago cha kiongozi wa Sagamoyo kwa minajili ya sherehe za miaka sitini ya uhuru. 
Migomo ya wafanyikazi inaonekana kwa ajili ya mishahara duni wanayotolewa. Majoka anaonekana kufurahishwa na jambo hili kwani anasema anatumia mbinu ya kuingiza na kutoa yaani anaongeza mishahara ya wafanyikazi hawa kwa asilimia kidogo kisha aongeze ushuru. 
Kenga anamshauri Majoka vibaya kwa kumwambia azuie maandamano yanayoendelezwa na Tunu na Sudi. Inaonekana bayana wakati ambapo alimwangamiza Jabali, mpinzani wake na kumsingizia ajali pia Majoka anajaribu kumuuwa Tunu ila inapatikana alivunjwa mguu tu! 
Kwa ajili ya upeperushaji wa habari kuwa Tunu awanie uongozi wa Sagamoyo, kituo cha Mzalendo kinanyimwa uhuru wa upeperushaji na kufungwa.  Kituo kimoja tu kinabakia na hicho cha mashujaa wa Sagamoyo. 

Majoka anaonekana kumiliki mali kama Majora and Majoka Company ambayo wafanyikazi wake wanaonekana kuangamia ndani. Majoka and Majoka academy ambayo inaendeleza masomo duni na wanafunzi wake wandishia kuwa makabeji. 
Isitoshe, vifo vya wanasagamoyo vi bayana ambapo kwa ajili ya kufungiwa kwa soko, wanaume wamekosa cha kufanya na kuishia Mangweni ambapo Asiya na Nguromo walipata kibali cha uuzaji wa pombe haramu. Pombe hii inawapofusha watu na pia inasemekana Nguromo alifia huko Mangweni kwa ajili ya kunyongwa na chatu. Mazishi ya Ngurumo yanaharakishwa na Majoko eti shuguli za sherehe zisikatishwe. 
Ngao Junior anaangamia katika uwanja wa ndege. Habari hizi zinamfanya Majoka kuzimia na kupelekwa hospitalini ambapo katika ndoto, nafsi yake inamhukumu kwa maovu aliyowatendea wanasagamoyo. Mkewe Majoka, Husda, pia ana kushtuliwa na habari za kifo cha Ngao Junior. Inapofika siku ya kilele cha kusherehekea, watu wanakongamana mbele ya soko la chapakazi wakiongozwa na Tunu na Majoka anabaki na watu kumi katika sherehe zake. Hii inampa hasira na kumfanya aende walipo akina Tunu. Huko, inaonekana anasalitiwa na wenzake na Tunu anainuliwa juu ili aongoze Sagamoyo.